Sex, Cecilie Kjensli | - Mannen har blitt mer bevisst på at dama skal ha det bra i senga
- Mannen har blitt mer bevisst på at dama skal ha det bra i senga
(SIDE2): Dagens kvinner er mer frigjorte seksuelt enn sine mødre og bestemødre, men selv om verden går fremover og det stadig er mer likestilling mellom kjønnene, så er fremdeles kvinners sexliv mer tabubelagt. Og det både av kvinner selv, og hos menn.
- Vi setter våre egne begrensninger, og det er den seksuelle sjenansen som hindrer oss. Jeg er sikker på at hvis vi hadde hatt like lett for å få orgasme som menn, så hadde vi helt klart vært mer på. Det er ikke fysikken vår som er det avgjørende, for vi vet jo hva som skal til. Det tar i grunnen ikke lenger tid for en dame å få orgasme, for onanerer man alene er det jo fort gjort. Problemet er at damer av mange ulike grunner ikke slapper av, og da blir det jo straks litt mer komplisert, hvis vi ser litt stort på det, sier Cecilie Kjensli til Side2.
Hun er innehaver av nettbutikken ceciliekjensli.no og redaktør for sex- og samlivsmagasinet cpunktet.no.
Selv om undersøkelser viser at kvinner ser mer porno enn før, er det fremdeles menn som er den største forbrukeren. Kvinner ser dessuten annerledes på pornografi - blant annet er lydene ofte viktigere for damer enn menn - og det er også flere kvinnelige pornoregissørerer som har en annen innfallsvinkel på filmene.
Menn forbuker mer
Kjensli mener kvinner også er forbrukere av andre typer stimuli, enn det menn er.
- Porno og lettsluppen sex er ikke forbeholdt gutta, for det skal da to til for å danse tango, men at mannen er større forbruker er jo tilfelle, for det er dokumentert via undersøkelser. Pornoindustrien er skapt av menn for menn, og er på den måten tilpasset menn. Men ser man på den erotiske litteraturen som finnes, så er det jo flest kvinnelige forfattere, og det er damer som leser mest. Damer vil nok skape bildene og tilpasse historien slik de ønsker i sitt eget hode, og da kan det gjerne være drøyt. Se bare på hvor populær som-erotikk ala Fifty Shades ble.
Les vårt intervju med den erotiske forfatteren Sylvia Day:
LES MER OM BØKENE, SOM FILMES I DISSE DAGER, HER: Bytter ut bibelen med sexbok
- Sex er samspill
Men selv om kvinner fremdeles er noe sjenerte, så har de altså tatt stadig mer plass. Har likestillingen og den medfølgende mer seksuelt frigjorte kvinnen, hatt noe å si for mannens rolle i sexlivet?
- Det har ført til at mannen har blitt mer bevisst på og opptatt av at dama skal ha det bra i senga. Sex er samspill og det skal være deilig for begge. Menn har blitt villige til å lære, og selv om de ikke snakker om det seg i mellom, så leser de om det i FHM og der de får rett på sak-info. Det finnes da vel knapt en mann som ikke vet hva klitoris er, og oppdagelsen av denne lille magiske knappen har gjort underverker for mange forhold.